На основу члана  28. Закона о црквама и верским заједницамa (“Службени гласник РС“, бр. 36/2006) и  члана 3. Правилника о расподели буџетских средстава црквама и верским заједницама („Сл. лист Града Вршца“, бр. 07/17) и Одлуком о буџету Града Вршца за 2017. годину („Сл лист Града Вршца“, бр. 20/2016),  Комисија за спровођење јавног конкурса за расподелу буџетских средстава црквама и верским заједницама за 2017. годину, дана 01.08.2017. године расписује:

**Ј А В Н И   К О Н К У Р С**

**за расподелу буџетских средстава црквама и верским заједницама за 2017. годину у Граду Вршцу**

**1.**

Одлуком о буџету Града Вршца за 2017. годину издвојена су средства у износу од 4.000.000.000 динара за расподелу црквама и верским заједницама, од којих се за градитељску  делатност додељује 70%, а за остале намене 30% планираних и расположивих средстава.

Право на доделу средстава имају цркве и верске заједнице, регистроване у складу са Законом о црквама и верским заједницама („Службени гласник РС“, бр. 36/2006), које делују на територији града Вршца и које имају седиште на територији града Вршца или да се активности из пројекта реализују на територији града Вршца.

**2.**

Средства се додељују за финансирање/суфинансирање обављања градитељске, добротворне и научне делатности овлашћених субјеката, које они обављају у складу са законом и другим прописима, а нарочито за:

• инвестиционе радове на црквеним објектима,

•обнову постојећих црквених објеката који су без обнове дужи временски период, а посебно црквених објеката који су споменици културе,

• обнову парохијских домова и домова у којима станују свештена лица,

• обнову верских објеката-споменика,

• уређење и ревитализација простора верских гробаља,

• изградњу и обнову капела,

• обнову икона, верских и сакралних предмета,

• стављање нових фасада и кречење црквених објеката,

• обнову кровова на црквеним објектима који прокишњавају,

• санирање влаге на црквеним зидовима,

• изградњу нових и обнову пропалих ограда око црквених објеката,

• организовање традиционалних годишњица које су посвећене имену које црква носи,

• организовање црквених манифестација,

• организовање стручних скупова и научних истраживања везаних за цркву.

Сваки пријављени пројекат који буде одобрен мора се реализовати до истека буџетске године, односно до 31.12.2017.године.

**3.**

Предлагач пројекта обавезан је да достави следећу документацију:

1. попуњен образац предлогу пројекта;
2. Фотокопију ПИБ обрасца;
3. сагласност виших органа цркве или верске заједнице на предлог

пројекта;

1. предмер и предрачун радова (за пријаве предлога пројеката који се

односе на градитељску делатност);

1. Фотокопију одобрења за изградњу (за пријаве предлога пројеката који се

односе на изградњу објеката).

**4.**

Начин пријављивања на Конкурс:

Одштампани и оверени образац предлога пројекта у три примерка (један

оригинал и две копије) и пратећа документација доставља се у затвореној коверти са назнаком:

''Пријава на конкурс за расподелу буџетских средстава црквама и верским заједницама за 2017. годину – не отварати''.

Пријаве са називом и адресом подносиоца пријаве доставити поштом на адресу: Град Вршац – Одељење за послове органа града, Трг победе бр. 1, 26300 Вршац или лично на писарници  у згради Града Вршца.

Рок за подношење пријава са комплетном документацијом на конкурс је до 18.08.2017. године.

Неблаговремене и непотпуне пријаве неће се разматрати.

**5.**

Пријава пројекта доставља се на прописаним обрасцима, на српском језику, написан обавезно на персоналном рачунару. Предлози пројекта писани руком или писаћом машином, као и они ван прописаног обрасца, неће се узети у разматрање.

Број предложених пројекта од стране једног апликанта је ограничен на један пројекат.

**6.**

Комисија за спровођење јавног конкурса за расподелу буџетских средстава црквама и верским заједницама за 2017. годину, размотриће пристигле пријаве и на основу наведених критеријума у Правилнику о расподели буџетских средстава црквама и верским заједницама утврдиће Предлог одлуке о избору пројеката за доделу бесповратних средстава.

Предлог одлуке о избору пројеката, Комисија ће утврдити до 18.09.2017.године, а о коначној додели  средстава одлучује  Градоначелник посебним решењем.

Решење о избору пројеката за чију се реализацију додељују бресповратна буџетска средстава црквама и верским заједницама, биће објављено на веб страници Града Вршца ([www.vrsac.com](http://www.vrsac.com)).

Додатне информације можете добити позивом на број 0608070112, или лично у канцеларији број 118 (Александра Попић).

KOМИСИЈА ЗА СПРОВОЂЕЊЕ

ЈАВНОГ КОНКУРСА